PATVIRTINTA

Šilalės rajono savivaldybės administracijos direktoriaus 2021 m. sausio 21 d. įsakymu

Nr. DĮV-121

**PALENTINIO SENIŪNIJOS VAIRUOTOJO**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Palentinio seniūnijos vairuotojas (toliau – vairuotojas) yra kvalifikuotas darbuotojas, dirbantis pagal darbo sutartį.

2. Pareigybės lygis – C.

3. Pareigybės pavaldumas – vairuotojas tiesiogiai pavaldus Palentinio seniūnijos seniūnui (toliau – seniūnas).

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Darbuotojas, einantis šias pareigas, turi atitikti šiuos specialius reikalavimus:

4.1. turėti ne žemesnį kaip vidurinį išsilavinimą arba įgytą profesinę kvalifikaciją;

4.2. turėti teisę vairuoti B kategorijos transporto priemones;

4.3. turėti medicinos įstaigos leidimą šį darbą dirbti;

4.4. turėti ne mažesnę kaip vienų metų vairavimo patirtį;

4.5. išmanyti Lietuvos Respublikos įstatymus, Lietuvos Respublikos Vyriausybės nutarimus, Šilalės rajono savivaldybės (toliau – Savivaldybė) tarybos sprendimus, Savivaldybės administracijos direktoriaus įsakymus, Vidaus darbo tvarkos taisykles, seniūnijos nuostatus ir šį pareigybės aprašymą, naudojamų įrengimų techninę sandarą ir darbo principus, įrengimų gedimų požymius ir priežastis.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

5. Šias pareigas einantis darbuotojas vykdo šias funkcijas:

5.1. vairuoja automobilį, vežantį keleivius įvairiais atstumais rajone ir už jo ribų;

5.2. nuolat prižiūri automobilio techninę būklę ir jo komplektiškumą, laiku šalina gedimus, turinčius įtakos eismo saugumui, tikrina automobilio sanitarinę būklę ir švarą prieš išvykdamas į kelionę, kelyje ir parvykęs;

5.3. reguliariai atlieka automobilio techninį aptarnavimą, nustatytu periodiškumu jį paruošia ir pristato techninei apžiūrai;

5.4. užtikrina keleivių saugumą, maksimalius patogumus, laiku ir saugiai nuveža juos į paskirties vietą;

5.5. laikosi visų būtinų atsargumo priemonių, nekelia pavojaus kitų eismo dalyvių, kitų asmenų ar jų turto saugumui bei aplinkai, netrukdo eismui;

5.6. paklūsta teisėtiems policijos ir už kelių priežiūrą atsakingų institucijų įgaliotų pareigūnų reikalavimams;

5.7. įvykus nelaimei, avarijai ar užpuolimui, naudoja visas galimas jų pasekmių likvidavimo priemones, nedelsiant kviečia policiją ir greitąją medicinos pagalbą, imasi visų apsaugos priemonių;

5.8. prižiūri seniūnijos teritoriją: pjauna veją, nugrėbsto medžių lapus, nuvalo sniegą, esant slidžiai teritorijai, pabarsto ją smėliu ar žvyru, prižiūri seniūnijos inventorių;

5.9. atlieka įvairius pagalbinius aplinkos tvarkymo, gatvių priežiūros darbus, smulkius vidaus patalpų remonto darbus;

5.10. plauna grindis ir išneša šiukšles iš seniūnijos kabinetų, salės, vidaus tualeto, laiptinės vestibiulio;

5.11. rankiniu būdu šluosto dulkes nuo stalų, kėdžių ir kito inventoriaus, valo langus ir sienas;

5.12. sutvarko darbo inventorių ir sandėliuoja jį nustatytoje patalpoje;

5.13. valo seniūnijos administracinio pastato, laisvalaikio salės patalpas;

5.14. rudenį šluoja medžių lapus ir surenka kitas šiukšles;

5.15. vasarą prižiūri ir laisto seniūnijos kiemo gėlyną, šluoja fasadinę kiemo dalį;

5.16. vykdo kitus Administracijos direktoriaus, direktoriaus pavaduotojo, seniūno nenuolatinio pobūdžio pavedimus ir įpareigojimus savo kompetencijos ribose.

**IV SKYRIUS**

**ATSAKOMYBĖ**

6. Šias pareigas vykdantis darbuotojas atsako:

6.1. tinkamą darbo laiko naudojimą;

6.2. saugų keleivių ir krovinių vežimą visą kelionės laiką;

6.3. automobilio eksploatavimą ir statymo reikalavimų vykdymą;

6.4. automobilio vairavimą neblaiviam, apsvaigusiam nuo psichotropinių ar narkotinių medžiagų;

6.5. saugos darbe, priešgaisrinės saugos, elektros saugos reikalavimų vykdymą, eismo saugumo reikalavimų nesilaikymą;

6.6. žalą, padarytą įstaigai dėl jo kaltės ar neatsargumo;

6.7. švarą ir tvarką prižiūrimoje teritorijoje;

6.8. už savo funkcijų netinkamą vykdymą Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_

 (data)